[{"text_idx": "#000001", "text": "Fodd bynnag, os ydych yn chwilio am hyfforddiant mewnol mwy trylwyr, sy\u2019n bwrpasol i\u2019ch cyd-destun ac anghenion, ac a fydd yn galluogi eich ti\u0302m i ddysgu a datblygu, rydym yn cynnig cyfres hyfforddi o arfau a thechnegau sydd yn ein barn ni\u2019n effeithiol wrth gefnogi arferion cydgynhyrchu cadarn."}, {"text_idx": "#000002", "text": "Cyflwynir ein holl sesiynau hyfforddi ar-lein trwy Zoom neu Teams, a gellir eu recordio er mwyn ichi eu defnyddio\u2019n fewnol. Mae sesiynau ar-lein yn cynnig opsiwn cost-effeithiol heb oblygiadau teithio er mwyn i gydweithwyr o leoliadau gwahanol fynychu\u2019r un pryd; ond os hoffech dderbyn hyfforddiant wyneb yn wyneb, cysylltwch a\u0302 ni i gael dyfynbris: contactus@coprolab.wales"}, {"text_idx": "#000003", "text": "I sefydlu dealltwriaeth ac iaith gyffredin o ran cyd-gynhyrchu / ymgyfraniad; eglurder am ei ddiben a lle bydd yn ychwanegu gwerth at eich gwaith; ac amlinelliad o\u2019r hyn y mae gweithredu\u2019n ei olygu, i ddechrau rhoi\u2019r hyfforddiant ar waith. (modiwl o 2 awr)"}, {"text_idx": "#000005", "text": "Sgiliau hwyluso ac ymgysylltu i greu amgylchfyd o ymddiried, herio adeiladol a chydweithredu. Sut i gynllunio a chyflenwi ymgysylltu a chydgynhyrchu arwyddocaol: fframwaith i\u2019w deilwra ar gyfer cynulleidfaoedd a sianeli.(modiwl o 2 awr)"}, {"text_idx": "#000007", "text": "Cysyniadau ac arferion allweddol ar gyfer gwerthuso cyd-ddatblygiadol a mesur effaith wrth gydgynhyrchu, trwy ddefnyddio pecyn cymorth 'Mesur yr hyn sy\u2019n Bwysig': dewis y dulliau cywir i ofyn y cwestiynau cywir, i\u2019r bobl gywir, yn y ffordd gywir.(modiwl o 2 awr)"}, {"text_idx": "#000008", "text": "Sgiliau cyfathrebu ar gyfer cyd-gynhyrchu"}, {"text_idx": "#000009", "text": "Trwy ddefnyddio model Cyfathrebu Di-Drais Marshall Rosenberg, \u201cgwrando gyda chlustiau jira\u0301ff\u201d sy\u2019n cynnig sgiliau i bobl sy\u2019n cydgynhyrchu: oherwydd taw cysylltiadau yw\u2019r egwyddor sylfaenol ar gyfer cydgynhyrchu, cymhlethdod ac arloesi.(modiwl o 2 awr)"}, {"text_idx": "#000010", "text": "Sesiynau briffio a gweithdai Cydgynhyrchu"}, {"text_idx": "#000011", "text": "Gallwn deilwra sesiynau briffio byr ar gyfer timau gweithredol a byrddau (20 - 40 munud), yn ogystal a\u0302 datblygu sesiynau cydgynhyrchu trwy weithdai i hwyluso prosesau myfyrio a chynllunio. Cofiwch gysylltu i ddweud wrthym sut y gallwn helpu."}, {"text_idx": "#000012", "text": "Ar gyfer ymholiadau am hyfforddiant"}, {"text_idx": "#000013", "text": "Cysylltwch a\u0302 ni i drefnu galwad cychwynnol er mwyn inni ddeall eich cefndir a chyd-destun, cyfranogwyr ac ystyriaethau hygyrchedd, a\u2019r deilliannau dysgu sydd gennych mewn golwg: contactus@coprolab.wales"}, {"text_idx": "#000014", "text": "\"Diolch yn fawr am yr hyfforddiant ddoe. Mae eich brwdfrydedd, eich arbenigedd a\u2019r gallu i gyfleu hyn oll i\u2019ch cynulleidfa wedi gwneud cryn argraff, yn enwedig mewn gofod digidol, sy\u2019n gallu bod yn heriol. Yn ddiau, yr hyfforddiant ar-lein gorau a gefais erioed. Wedi mwynhau\u2019n fawr, ac edrychaf ymlaen at ei arfer yn fy swydd newydd.\"- cyfranogwr hyfforddiant, Cyngor Bwrdeistref Sirol Rhondda Cynon Taf"}]